《题三余斋卷送钱掾还乡》
明代·程本立

白门送客日已斜，车马塞路风吹沙。金印何须大如斗，锦城不如早还家。

雨夜空庭惟木叶，雪晴深谷有梅花。三余斋中自足乐，闭门读书双鬓华。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。